LIBER XV 



I. Oleam Theophrastus e celeberrimis Graecomm 

 auctoribus urbis Romae anno circiter ccccxl ne- 

 gavit nisi intra xxxx passuum ab mari nasci, 

 Fenestella vero omnino non fuisse in Itaha Hispania- 

 que aut Africa Tarquinio Prisco regnante, ab annis 

 populi Romani clxxiii, quae nunc pervenit trans 

 Alpes quoque et in Gallias Hispaniasque medias. 



2 urbis quidem anno dv Appio Claudio Caeci nepote 

 L. lunio cos. olei librae duodenae denis ^ assibus 

 veniere, et mox anno dclxxx M. Seius L. f. aedilis 

 curulis olei denas hbras singuhs assibus praestitit po- 



3 pulo Romano per totum annum. minus ea miretur 

 qui sciat post annos xxii Cn. Pompeio iii. cos. oleum 

 provinciis Itaham misisse. Hesiodus quoque, in 

 primis culturam agrorum docendam arbitratus vitam, 

 negavit oleae satorem fructum ex ea percepisse 

 quemquam — tam tarda tunc res erat ; at nunc etiam 

 in plantariis ferunt, translatarumque altero anno 

 decerpuntur bacae. 



4 II. Fabianus negat provenire in frigidissimis oleam 

 neque in cahdissimis. genera earum tria dixit 



^ Mayhoff : duodenae aut duae denis. 

 288 



